Rūželis
54°14′20″ š. pl. 24°1′23″ r. ilg.﻿ / ﻿54.23889°š. pl. 24.02306°r. ilg.﻿ / 54.23889; 24.02306 Rūželis – ežeras Lietuvoje, Alytaus rajone, 6,5 km į pietus nuo Nemunaičio miestelio. Ežero ilgis iš vakarų į rytus – 0,25 km, plotis – iki 0,24 km. Altitudė 92,4 m. Šiaurinis ir rytinis krantai aukšti. Ežerą supa Noškūnų miškas, tik pietinėje pakrantėje įsikūręs Bugonių kaimas. Vakaruose išteka upelis link Rūžio ežero (Rūžės baseinas). Šiaurvakarinėje pakrantėje stūkso Krištapiškių piliakalnis.